Հասցե

մինի|320px|Ուղարկողի ու ստացողի հասցեները ԽՍՀՄ ծրարի վրա՝ լրացված խորհրդային ժամանակներում ընդունված կարգով
**Հասցե**, օբյեկտի գտնվելու վայրը, որ գրված է տեղական ինքնակառավարման կազմակերպության սահմանած սկզբունքներին համապատասխան և ներառում է պլանային կառույցի անունը (անհրաժեշտության դեպքում), ճանապարհային-փողոցային ցանցի տարրը, ինչպես նաև հասցեատիրոջ թվային և (կամ) տառաթվային նշանակումը, որ թույլ է տալիս նույնականացնել նրան։

Նեղ իմաստով՝ հասցեն այն տեքստն է, որ սահմանված կարգով գրված է փոստով ուղարկվող օբյեկտի վրա և նշում է ստացողի, ինչպես նաև ուղարկողի անունն ու գտնվելու վայրը։

Օբյեկտին տրված հասցեն պիտի համապատասխանի հետևյալ պահանջներին՝
* եզակիություն – նույն հասցեն չի կարող տրվել մեկից ավելի օբյեկտների,
* պարտադիր լինելը – հասցեագրման յուրաքանչյուր օբյեկտի պիտի տրվի հասցե,
* օրինականություն – հասցեի իրավական կողմն ապահովում է հասցեավորման օբյեկտին հասցե տալու, այն փոխելու ու չեղարկելու գործընթացները, ինչպես նաև այդ հասցեի ներառումը հասցեների պետական ռեեստրում։

## Տերմիններ
*Հասցեատեր* (կամ *ստացող*) — ֆիզիկական անձ կամ կազմակերպություն, որին ուղարկվում է նամակ կամ ծրար, դրամական միջոցներ փոստային փոխանցումով, հեռագիր կամ այլ հաղորդագրություն.

*Հասցեագրող* (կամ *ուղարկող*) — մարդ կամ կազմակերպություն, որն ուղարկում է նամակ, դրամական միջոցներ փոստային փոխանցումով, հեռագիր կամ այլ հաղորդագրություն։

## Նկարագրություն
Հասցեն սովորաբար ներառում է.
* անուն, ազգանուն (հայրանուն) կամ կազմակերպության անուն (և անհրաժեշտ բաժանմունք),
* փողոց (պողոտա, նրբանցք և այլն), տան (կառույցի) համարը, երբեմն նաև բնակարանի համարն ու փոստարկղի համարը,
* փոստային ինդեքս և քաղաք։

Միջազգային առաքման դեպքում նշվում է նաև երկիրը։ Ցանկալի է այն նշել միջազգային որևէ լեզվով. օրինակ՝ ֆրանսերեն կամ անգլերեն։

## Հասցեների տեսակներ
Ֆիզիկական և իրավաբանական անձանց համար գոյություն ունեն հասցեների հետևյալ ձևերը.

Դրանից բացի գոյություն ունի հասցեի հատուկ տեսակ՝ *«ցպահանջ»*, երբ փոստային առաքումը պահվում է փոստային բաժանմունքում և հանձնվում հասցեատիրոջը՝ ըստ նրա պահանջի։

## Միջազգային հասցեներ
Միջազգային հասցեի կառուցվածքը սահմանում է ISO/IEC 19773 ստանդարտի 08 մասով։

Որպես կանոն, միջազգային հասցեն ներառում է հետևյալ տարրերը (որոնք սովորաբար նշվում են տրված հերթականությամբ).
 Ստացողի անուն
 Ընկերության անվանում (եթե նշվում է աշխատանքային հասցեն)
 Փողոց, տան համար, մասնաշենք կամ կառույց
 Շրջան (հազվադեպ, հանդիպում է անգլիական ու իռլանդական հասցեներում)
 Քաղաք
 Երկիր
 Փոստային ինդեքս

Սակայն կախված երկրից՝ հասցեի գրության ձևը կարող է որոշակի փոփոխություն կրել։ Օրինակ՝ Գերմանիայում ընդունված է տան համարը գրել փողոցի անվանումից հետո.
 Jagdfeldring 81

Անգլիայում և Իռլանդիայում ընդունված է գրել նախ տան համարը, ապա փողոցը.
 12 Bell Barn Road

Նույնը վերաբերում է նաև փոստային ինդեքսին։ Գերմանիայում ընդունված է փոստային ինդեքսը գրել քաղաքի անվանումից առաջ.
 12435 Berlin

Անգլիայում փոստային ինդեքսը գրվում է քաղաքի անունից հետո.
 London WC1X 9NX

Տարբեր երկրներում փոստային ինդեքսներն ունեն տարբեր ձև, կազմված են միայն թվերից (օրինակ՝ Ռուսաստանում փոստային ինդեքսը կազմված է վեց թվից, ԱՄՆ-ում՝ հինգ թվից) կամ թվերից ու տառերից (օրինակ՝ Մեծ Բրիտանիայում՝ WC1X 9NX):

Դրանից բացի Եվրամիությունում փոստային ինդեքսից առաջ հաճախ գրվում է երկրի մի կամ երկու տառից բաղկացած կոդը (միշտ մեծատառ), օրինակ՝
 D-80331 München – Գերմանիա
 A-1010 Wien – Ավստրիա

## Հասցեների օրինակներ ըստ երկրների
;
;Քաղաքներ
Լատինատառ։
 Andrei Sergeevich P`yankov
 ulitsa Lesnaya, 5, kv. 176
 Moscow
 Russia
 125075

Կիրիլիցայով.
 Пьянков Андрей Сергеевич
 ул. Лесная, д. 5, кв. 176
 Москва
 Россия
 125075

;Այլ բնակավայրեր
Լատինատառ.
 Andrei Sergeevich P`yankov
 ulitsa Orehovaya, 25
 Lesnoe
 Alekseevsky raiyon
 Voronejskaya oblast
 Russia
 247112

Կիրիլիցայով.
 Пьянков Андрей Сергеевич
 ул. Ореховая, д. 25
 пос. Лесное
 Алексеевский р-н
 Воронежская обл.
 Россия
 247112

;
 Herrn
 Max Mustermann
 Musterstr. 123 
 12345 Musterstadt
 Deutschland

;
 Mr. John Hutson
 18—24 Swinton Street
 London WC1X 9NX
 UK

;
* Փողոցների ձևերի անունները հաճախ կրճատվում են ստանդարտ ձևով, օրինակ՝ *Street* գրվում է *«St»*, *Lane* — *«Ln»*, *Road* — *«Rd»*, *Turnpike* — *«Tpke»* և այլն,
* Տան համարն ու փողոցի անունն ընդունված է համարել հասցեի առաջին տող։ Երբեմն առկա է երկրորդ տող, որում սովորաբար նշվում է գրասենյակի կամ բնակարանի համարը — *Ste 202* (*Suite 202*), *Apt 42* (*Apartment 42*),
* Երկրի անունը պետք է գրել միայն արտասահման ուղարկելիս,
* Ընկերության անունը գրվում է ստացողի անունից վերև,
* USPS-ը խորհուրդ է տալիս հասցեում չօգտագործել ստորակետեր, կետեր ու կետադրության այլ նշաններ։




;



## Տես նաև
* Նամակ
* Փոստային ինդեքս

## Ծանոթագրություններ

## Գրականություն
* Адрема // Филателистический словарь / Сост. О. Я. Басин. — М.: Связь, 1968. — 164 с.
* Адресный листок // Большой филателистический словарь / Н. И. Владинец, Л. И. Ильичёв, И. Я. Левитас, П. Ф. Мазур, И. Н. Меркулов, И. А. Моросанов, Ю. К. Мякота, С. А. Панасян, Ю. М. Рудников, М. Б. Слуцкий, В. А. Якобс; под общ. ред. Н. И. Владинца и В. А. Якобса. — М.: Радио и связь, 1988. — 320 с. — 40 000 экз. — ISBN 5-256-00175-2.
* Адресовальная машина // Филателистический словарь / Сост. О. Я. Басин. — М.: Связь, 1968. — 164 с.
* Адресограф // Филателистический словарь / Сост. О. Я. Басин. — М.: Связь, 1968. — 164 с.
* Адресопечатающая машина // Филателистический словарь / Сост. О. Я. Басин. — М.: Связь, 1968. — 164 с.
* Адресопечатающая машина // Большой филателистический словарь / Н. И. Владинец, Л. И. Ильичёв, И. Я. Левитас, П. Ф. Мазур, И. Н. Меркулов, И. А. Моросанов, Ю. К. Мякота, С. А. Панасян, Ю. М. Рудников, М. Б. Слуцкий, В. А. Якобс; под общ. ред. Н. И. Владинца и В. А. Якобса. — М.: Радио и связь, 1988. — 320 с. — 40 000 экз. — ISBN 5-256-00175-2.

Կատեգորիա:Աշխարհագրական եզրեր